Paranoia Agent
Paranoia Agent (jap. 妄想代理人 Mōsō Dairinin; liet. Paranojos agentas) – japonų anime miniserialas apie socialinį fenomeną Musašine, Tokijuje. Veiksmas rutuliuojasi apie serijinio užpuoliko Berniuko su lazda (jap. Shōnen Batto) aukas. Seriale veikia labai daug giliai sukurtų veikėjų, tarp kurių ir du detektyvai, ieškantys mistiškojo Šounen bato. Paranoia Agent – pirmasis japonų anime režisieriaus Satoshi Kon serialas. Ankstesni jo darbai buvo tik anime filmai. Serialą režisierius sumanė sukurti todėl, kad užbaigus tris filmus (Perfect Blue, Millennium Actress ir Tokyo Godfathers) jam liko daug nepanaudotų idėjų. Serialui sukurta 20 originalių dainų. Visų jų autorius – japonų elektroninės muzikos kompozitorius Susumu Hirasawa. Kiekviena anime serija prasideda „夢の島思念公園“ (Yume no Shima Shinen Kouen; liet. Sapnų salos apsėstasis parkas), o baigiaisi „白ケ丘-マロミのテーマ“ (Shiroi Oka-Maromi no Theme; liet. Baltoji kalva – Maromi tema) dainomis. Įžanginė daina specialiai sukurta labai energinga, nes japonijoje anime buvo rodomas vėlai vakare, o ši daina žiūrovą turėjo pažadinti iš snaudulio. Lietuvoje šis anime dar nėra rodytas.